

# Üllés Nagyközségi Önkormányzat

🖃 *6794 Üllés, Dorozsmai út 40.*

🕿 *62/282-122*

🖷 *62/582-050,* ![MCj03002290000[1]]()*: hivatal@ulles.hu*

|  |  |
| --- | --- |
|  |  |
|  |  |
|  |  |
|  |

**TÁJÉKOZTATÓ**

Tájékoztatom a Tisztelt Lakosságot a téli rezsicsökkentés végrehajtását követően szükségessé váló további intézkedésekről szóló 1364/2018. (VII.27.) Kormányhatározat alapján, hogy **a téli rezsicsökkentésben korábban nem részesült, a vezetékes gáz- és távfűtéstől eltérő fűtőanyagot felhasználó háztartások is egyszeri természetbeni támogatásban részesülnek** a fűtési költségek viselésével összefüggésben.

A fentiek értelmében **háztartásonként egy darab** **igénybejelentő nyújtható be az Üllési Polgármesteri Hivatalban** ügyfélfogadási időben **legkésőbb 2018. október 15. napjáig**, **amely határidő elmulasztása jogvesztő**. Az igénybejelentő átvehető személyesen a polgármesteri hivatal ügyfélszolgálatán, vagy letölthető [www.ulles.hu](http://www.ulles.hu) honlapról.

Az igénybejelentő nyilatkozaton rögzíteni szükséges az igényelt fűtőanyag fajtáját, amely később nem módosítható. Az igénylő személynek az adott háztartás a bejelentett lakóhelye, vagy a bejelentett tartózkodási helye.

Nem felel meg a feltételeknek az a háztartás, amely a téli rezsicsökkentés korábbi intézkedéseiben már részesült, azaz az egyetemes szolgáltatást igénybe vevő lakossági földgázfogyasztók részére biztosított téli rezsicsökkentésről szóló 37/2018. (III.8.) Kormányrendelet szerinti fogyasztásnövekedés finanszírozását segítő juttatásban részesült lakossági fogasztó vagy fogyasztói közösség, illetve a fűtési célú távhőszolgáltatást igénybe vevő lakossági felhasználók részére biztosított téli rezsicsökkentésről szóló 39/2018. (III.12.) Kormányrendelet szerinti, a téli fogyasztási időszakban bekövetkező fogyasztásnövekedés finanszírozását segítő árkompenzáció jóváírásban részesült, távhőszolgáltatást igénybe vevő lakossági fogyasztó. A kizárólag elektromos fűtési móddal rendelkező háztartások nem jogosultak az igénybejelentésre.

Üllés, 2018. augusztus 13.

 Dr. Borbás Zsuzsanna Nagy Attila Gyula

 jegyző polgármester